laion/Wikipedia-Exotic huggingface dataset:
בית הממשלה (אוקלנד)

בית הממשלה (באנגלית: Government House) הוא מבנה הממוקם בעיר אוקלנד שבניו זילנד, המשמש כבית מגורים משני עבור המושל הכללי של ניו זילנד (לצד בית המגורים הרשמי העיקרי של המושל - בית הממשלה המצוי בוולינגטון). המבנה הנוכחי נבנה באתר בו הוקם לראשונה בית חווה בשנות ה-80 של המאה ה-19. בשנת 1921 רכשו סר פרנק מאפין (Sir Frank Mappin) ורעייתו את השטח, ובנו במקום בית אחוזה בשם בירצ'לנדס (ארצות השדר). בשנת 1962 העניקו את המבנה במתנה לבית המלוכה. בשטר המתנה, שנחתם ב-23 במאי על ידי סר פרנק מאפין וראש ממשלת ניו זילנד קית' הוליאואק נכתב כי המבנה מוענק במתנה למלכה אליזבת, מלכת ניו זילנד, על מנת לשמש כבית מגוריה שלה ושל נציגה (המושל הכללי) באוקלנד. בית הממשלה באוקלנד קטן בממדיו מבית הממשלה בוולינגטון. מבנה זה הוא השלישי מבין המבנים אשר שימשו כבית הממשלה באוקלנד. לאחר שריפת המבנה הראשון בשם זה, הוקם בית הממשלה הישן המהווה כיום חלק ממבני אוניברסיטת אוקלנד ומשמש כחדרי הרצאות. בית הממשלה בית הממשלה שבעיר ולינגטון המושל הכללי של ניו זילנד אתר האינטרנט הרשמי של בית הממשלה בריאן רודמן, אם ניפטר מהמלוכה, מי יקבל את הבית?, הניו זילנד הראלד
פרדקין

פְרָדקין (באנגלית: Fradkin; ברוסית: Фрадкин) הוא שם משפחה יהודי שמוצאו ממזרח אירופה. משמעות השם פרדקין הוא מהמילה פריידא, שפירושו "שמחה" ביידיש, שם המשפחה דומה במשמעותו לשם המשפחה פרידמן. האם התכוונתם ל... אד פרדקין שער פרדקין – שער קוונטי אשר הומצא על ידי אד פרדקין בוריס פרדקין – סופר רוסי, כתב ספרי פנטזיה בן ציון פרדקין – מתורגמן, דרמטורג ומחזאי סובייטי-יהודי ברברה פרדקין – סופרת מתח קנדית, פעמיים זוכת פרסי ארתור אליס על הנובלה הטובה ביותר גליה פרדקין – במאית תיאטרון, כוריאוגרפית ומורה למחול יפים פרדקין – פיזיקאי רוסי שזכה בשלל פרסים על עבודותיו ישראל פרדקין – לשעבר ראש המועצה האזורית עמק יזרעאל לס פרדקין – גיטריסט אמריקני מניו יורק, מלחין, מפיק וכותב שירים מארק פרדקין – מלחין סובייטי נודע מיכאיל פרדקין – גרפיקאי סובייטי פיליפ פרדקין – היסטוריון סביבה אמריקני, סופר ועיתונאי שמבקר את השימוש בנשק גרעיני ושואף לפתח את נושא שימור המים רוני פרדקין – אתלט פראלימפי ישראלי לשעבר שניאור זלמן פרדקין – רב ופוסק, רבה של לובלין ומחבר "תורת חסד" "גן פרדקין" - פארק קטן באילת
פפריקש עוף

ערך מורחב – פפריקש (תבשיל) פפריקש עוף (בהונגרית Paprikás csirke) הוא מאכל הונגרי מסורתי. המאכל כולל עוף מטוגן בשומן עם בצל ופפריקה, מעובה עם שמנת ומוגש לרוב עם נטיפי בצק הקרויים בהונגרית: נוקדלי (הו') או נוקרלי ובגרמנית: שפצלה. זהו מאכל לאומי הונגרי שכן הוא מכיל את כל המרכיבים המסמלים את המטבח ההונגרי (פפריקה, בצל (מכונה בהונגריה "בצל ג'ינג'י" -Vörös hagyma בשל קליפתו האדמדמה, אבל הוא בצל הגינה - הזן המוכר שמשמש למאכל), שום, פלפל שחור, פלפל ירוק, עגבניות, שמנת ועוף). מדיה וקבצים בנושא פפריקש עוף בוויקישיתוף Authentic Paprikás csirke, TasteAtlas Hungarian Egg Noodle Dumplings – Nokedli (Spaetzle) Paprikás Csirke, Taste Hungary ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
רוית ברניב

רוית ברניב (נולדה בשנת 1963) היא מנהלת ישראלית, שכיהנה בעבר כמנכ"לית ספקית האינטרנט נטוויז'ן וכיושבת ראש הדירקטוריונים בקבוצת "שיכון ובינוי" ובחברות "דרך ארץ" ו"תנובה". ברניב נולדה בגבעתיים. היא בעלת תואר ראשון בכלכלה ופילוסופיה, ותואר שני במנהל עסקים מאוניברסיטת תל אביב, ותואר שני בממשל עם התמחות במניעת טרור מהמרכז הבינתחומי הרצליה. בשנת 2001 מונתה ברניב לשמש כמנכ"לית חברת האינטרנט נטוויז'ן מקבוצת איי. די. בי, שבשליטת נוחי דנקנר. ברניב קיבלה לידיה את נטוויז'ן כחברה מפסידה, ובתקופתה כמנכ"לית עברה החברה לרווחיות שהמשיכה להשתפר מרבעון לרבעון. ברניב הובילה את החברה להנפקה מוצלחת בבורסה של תל אביב ביוני 2005. כמו כן, תחת ברניב נכנסה החברה לתחומי פעילות חדשים כגון הספקת שירותי שיחות טלפון בינלאומיות, ובהובלתה הפכה החברה לספקית פתרונות כוללים ללקוח על גבי רשת האינטרנט. תחת ניהולה זכתה החברה ארבע שנים ברציפות במקום הראשון בסקר השנתי של העיתון מעריב כחברת האינטרנט הטובה ביותר בשירות ובמקצועיות. בשיאו של תפקידה, בחרה קבוצת איי.די.בי בברניב כמי שתנהל את מיזוג נטוויז'ן עם החברות "ברק" ו"גלובקול". ב-1 ביולי 2007 מונתה ברניב ליו"ר קבוצת שיכון ובינוי שבשליטת שרי אריסון. ברניב הציבה לקבוצה חזון ליצירת סביבת חיים בת קיימא ומתקדמת. חזון זה כלל מיקוד בעסקי הקבוצה, מכירת חברות שלא היו בליבת העסקים ומיקוד עסקיה של הקבוצה סביב ארבעה מנועי צמיחה עיקריים: תשתיות, נדל"ן, אנרגיה מתחדשת וטיפול במים. כחלק ממחויבות זו, הוגברה מעורבות הקבוצה בפרויקטים התואמים את ערכי הקיימות. ערכים של שילוב אינטרסים כלכליים חברתיים וסביבתיים הונהגו מאז כניסתה לתפקיד בכל אחת מפעילויות ופרויקטי החברה. תחת ברניב הפכה הקבוצה לאחת מחלוצות האנרגיה הסולרית בישראל. בתקופת ניהולה ניכר שיפור מהותי בתוצאות הקבוצה. ביוני 2012 הודיעה על כוונתה לפרוש מתפקיד היו"ר. בין השנים 2013–2015 כיהנה כיו"ר הדירקטוריון של חברת המזון תנובה. כיום ברניב מכהנת כדירקטורית בחברת אורמת תעשיות, דירקטורית במעלה - ארגון הפועל לקידום נושאים של אחריות תאגידית ולפיתוח הסטנדרטים של ניהול אחראי בישראל, דירקטורית בקופת חולים כללית, חברה בוועדה המנהלת של פרויקט "אמץ לוחם" של האגודה למען החייל, היא מיוזמי המכון לחקר האינטרנט באוניברסיטת תל אביב, חברה במועצת המנהלים של להקת המחול בת שבע, חברה בוועד המנהל של המרכז האקדמי רופין, וכן חברה בוועד המנהל של לה"ב - בית הספר לניהול של אוניברסיטת תל אביב. ברניב נבחרה 5 שנים ברציפות לאחת מ-50 הנשים המשפיעות במשק על ידי מגזין העסקים "ליידי גלובס", נבחרה על ידי מגזין הכלכלה "TheMarker" לאחד מ-100 האנשים המשפיעים במשק הישראלי ועל ידי המגזין Forbes לאחת המנהלות המצליחות בישראל. נשואה לאבי צבי, לשעבר מנכ"ל זכיינית ערוץ 2 "רשת", אותו הכירה בתקופת עבודתה בנטוויז'ן. לזוג ילד אחד והם מתגוררים בתל אביב. רוית ברניב, ברשת החברתית LinkedIn דיאנה בחור ניר, גם להסתדר צריך לדעת, באתר כלכליסט, 30 במאי 2014 גולן חזני ותומר גנון, פרשת השחיתות בשיכון ובינוי: נסגרו תיקי החקירה נגד 4 בכירים לשעבר, בהם רוית ברניב, באתר כלכליסט, 7 בדצמבר 2023 גולן חזני, יו"ר תנובה רוית ברניב הגישה מועמדות לדירקטוריון טבע, באתר כלכליסט, 12 במרץ 2015 דיאנה בחור ניר, גם להסתדר צריך לדעת, באתר כלכליסט, 30 במאי 2014
מונדיום

מונדיום (בגרמנית: mundium או mundeburdis; בלטינית patrocinium; בצרפתית mainbour, מילולית "מגן, הגנה, כוח") היה מושג מרכזי בחוק האישי של ימי הביניים. אלו היו יחסי החסות והתלות ההדדית שנוצרו בימי הביניים כתוצאה מהתמסרותו של בן חורין אחד למשנהו. המעשה המשפטי שבו העמיד אדם את עצמו לרשות אחר נקרא קומנדטיו (commendatio). וכתוצאה ממעשה זה היו לשני הצדדים התחייבויות הדדיות. המוסר עצמו התחייב לשרת ולכבד את ה-dominus, מילולית אדון, במשמעות האדם לו התמסר. המתמסר קיבל על עצמו התחייבות לשרת ולכבד את מי שהוא מכנה כאדון, בהסתייגות ששירות זה יצטמצם כך שמעמדו יישאר כשל אדם בן-חורין. האדון (Muntherr) מצדו קיבל על עצמו את האחריות להגן, לסייע ולכלכל במזון ובלבוש את המתמסר לו, את אשתו, את בנותיו שטרם נישאו ואת בניו שטרם הגיעו לגיל בגרות. היו נוסחים מוכנים מראש לטקס זה. בספר שערך מרקולפוס מופיע טקסט ממחצית המאה ה-8 שמהווה דוגמה לנוסח המקובל. המתמסר למרותו של איש אחר: "לאדון המפואר, (שם האדון). אני, (שם המתמסר), מאחר שידוע ברבים עד כמה מועט הרכוש, אשר ממנו עלי לקיים, לזון ולפרנס את עצמי, פניתי לרחמיך וברצונך הטוב נענית לי, כך שקיבלתי על עצמי להתמסר לחסותך (mundoburdum) וזאת איפוא עשיתי. קיבלת על עצמך לעזור לי ולייעץ לי הן בדבר מזון והן בדבר לבוש. ואילו אני קיבלתי על עצמי לשרתך ולהיות ראוי לחסדך כמיטב יכולתי. וכל עוד אשאר בחיים אהיה חייב לך שירות (sarvitium) וצייתנות. מבלי לפגוע במעמדי כאדם חופשי (ingenuili). כל עוד אני חי לא אוכל להסתלק ממרותך וסמכותך. להפך, חובה עלי להישאר בשארית חיי תחת סמכותך והגנתך (defensio). בתוקף מעשה זה הוסכם שאם אחד מאתנו ינסה לשנות את תנאי ההסכם, יהיה עליו לשלם (סכום) סולידי לצד השני אבל החוזה עצמו יישאר בר-תוקף. ועוד הוסכם ששני הצדדים יכתבו ויאשרו הדדית שני מסמכים זהים בעניין זה, וזאת עשו." — Marculfi Formularum liber, Formulae Merowingici et Karolini Aevi פורמולה מספר 43 הטקס עצמו כלל שני חלקים של שבועת אמונים: הומגיום ופידליטס. סוג מיוחד של מונדיום הייתה ההגנה שנתן מלך לאנשי דת (כמרים ונזירים), סוחרים, יהודי חסות (Schutzjude או Judenregal) וגם עבור אלמנות ויתומים. מערכת היחסים שאישה הייתה נתונה בה בראשית ימי הביניים נגזרה מהמונדיום ונקראה Muntehe וציינה את האפוטרופסות על אישה. כל עוד הייתה בבית הוריה היה אביה האפוטרופוס עליה. נישואין היו העברת הסמכות מהאב אל הבעל שבתמורה היה צריך להגן על אשתו. מרקולפוס (Marculfus) היה נזיר צרפתי מהדיאוקסיה של פריז, חי באזור שבשליטת כלוביס (בן דגובר) בסביבות 660 ואסף נוסחים (פרמולות) של טקסטים ששימשו להסדרת מערכות יחסים שונות
סמל קונפדרציית המדינות של אמריקה

סמל קונפדרציית המדינות של אמריקה או חותם הקונפדרציה (באנגלית: Confederate Seal) שימש חותם של קונפדרציית המדינות של אמריקה, 11 המדינות אשר פרשו מארצות הברית על רקע עלייתו של אברהם לינקולן כנשיא ארצות הברית וקריאתו לביטול העבדות, ובכך הובילה פרישתם למלחמת האזרחים האמריקאית. החותם מתאר את ג'ורג' וושינגטון רכוב על סוס באותה התנוחה כפי שהוא מונצח בפסל הניצב בריצ'מונד. סביבו מופיע זר של התוצרת החקלאית אשר גודלה במדינות הדרום: חיטה, תירס, טבק, כותנה, אורז וקנה סוכר. על שולי החותם מופיעה הכתובת ”קונפדרציית המדינות של אמריקה: 22 בפברואר 1862” והמוטו הלאומי Deo Vindice (מלטינית: תחת אלוהים מגונננו), התאריך מציין את היום בו נבחר ג'פרסון דייוויס, נשיאה של הקונפדרציה, לתפקידו, כמו גם את יום הולדתו של וושינגטון. תהליך עיצובו של החותם הסתיים ב-30 באפריל 1863, והזמנה לייצורו נשלחה לבריטניה. החותם הגיע לריצ'מונד לקראת סוף המלחמה, אולם לא ברור אם הוא שימש להחתמת מסמכים רשמיים. מדיה וקבצים בנושא סמל קונפדרציית המדינות של אמריקה בוויקישיתוף סיפורו של חותם הקונפדרציה
אברהם חיים שור

המונח "תורת חיים (ספר)" מפנה לכאן. לערך העוסק בספרו של רבי חיים הגר מקוסוב, ראו חיים הגר (תורת חיים). הרב אברהם חיים שור (נפטר בי"ט בטבת ה'שצ"ב, 1632) היה מגדולי רבני גליציה. נודע על שם ספרו "תורת חיים" על התלמוד הבבלי. כיהן כאב"ד בלז וסטנוב. מזכיר את המהרש"א כרבו. מלבד ספרו "תורת חיים", חיבר גם את החיבור "צאן קדשים", הגהות על סדר קדשים, ו"בדק הבית" על שולחן ערוך. חיבורים נוספים נותרו בכתב יד. בן למשפחת שור מצאצאי רבי יוסף בכור שור. אביו, הרב נפתלי צבי שור, היה תלמיד הרמ"א ורבו של הב"ח. אחיו היה הרב אפרים זלמן שור בעל "תבואת שור". הרב אלכסנדר סנדר שור היה צאצא של אח אחר, הרב שמואל שור. חותנו היה רבי אברהם מייזלש מקראקא, מחותנו של הרמ"א. דוד הלחמי, רבי אברהם חיים שור (בעל "צאן קדשים"), חכמי ישראל, תל אביב תשי"ח, חלק א', עמ' ס', באתר אוצר החכמה (צפייה חופשית – מותנית ברישום) "שור, אברהם חיים בן נפתלי הירש", במהדורת 1901–1906 של האנציקלופדיה היהודית (באנגלית) הספר תורת חיים, באתר היברובוקס הספר צאן קדשים, באתר היברובוקס אברהם חיים שור, תורת חיים: חדושים על מסכת הש"ס, במאגר הספרים הסרוקים של הספרייה הלאומית אברהם חיים בן נפתלי צבי הירש שור, דף שער בספרייה הלאומית מתוך תולדות המחבר שבספר תורת חיים על מסכת עבודה זרה, לייקווד תשפ"ד. צאן קדשים, בכורות, תחילת פרק ו, הוא כותב "וכתב מ"ו (=מורי ורבי) מהרש"א". הקדמה לספר ״כח שור״ להרב יצחק שור, מאת נכדו הרב אבנר כתבן. ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
Loyal to the Game

Loyal to the Game הוא אלבום הסטודיו השישי של הראפר האמריקאי טופאק שאקור לאחר שנורה ב-7 בספטמבר 1996. הוא מכיל רמיקסים מהקלטות שירים של שאקור לפני שנורה. האלבום יצא ב-7 בדצמבר 2004 בארצות הברית (12 בדצמבר בבריטניה), והוא הופק על ידי הראפר אמינם. לפי ראיון ב-MTV, אמינם היה נרגש מאוד מחייו של טופאק והוא כתב מכתב לאמו של טופאק אפני שאקור, בבקשה האם היא מוכנה להרשות לו להפיק את האלבום. אמו הסכימה ואמינם הפיק את האלבום. האלבום הניב שני סינגלים: "Ghetto Gospel" שזכה להצלחה רבה, ו-"Thugs Get Lonely Too". אמינם השתמש בדרכי הפקה משונות במהלך יצירת האלבום, הוא שינה את הקצב ואת גובה קולו של טופאק. הוא גם חתך חלק מהקלטות ויצר מילים חדשות מתרבות הראפ החדשה. Loyal to the Game הגיע לראש טבלת בילבורד 200 כאשר כבר בשבוע הראשון מעל 330,000 עותקים נמכרו. מאוחר יותר האלבום הגיע למעמד פלטינה בארצות הברית ואלבום זהב בבריטניה. Soldier Like Me The Uppercut Out On Bail Ghetto Gospel Black Cotton Loyal To The Game Thugs Get Lonely Too N.I.G.G.A. (Never Ignorant Getting Goals Accomplished) Who Do You Love? Crooked Nigga Too Don't You Trust Me? Hennessey Thug 4 Life מידע על האלבום Loyal to the Game באתר MusicBrainz מידע על האלבום Loyal to the Game באתר AllMusic האלבום Loyal to the Game באתר Discogs הסמכות איגוד תעשיית ההקלטות האמריקאי, באתר איגוד תעשיית ההקלטות האמריקאי, בדיקה אחרונה ב־20 ביוני 2021 מידע על השיר באתר "AllMusic", באתר AllMusic, בדיקה אחרונה ב־21 ביוני 2021
שמואל ספרא

שמואל (מולי) ספרא (נולד ב-1960) הוא מדען מחשב ישראלי, פרופסור באוניברסיטת תל אביב וזוכה פרס גדל לשנת 2001. שמואל ספרא נולד בירושלים. הוא סיים דוקטורט בהנחיית אמיר פנואלי במכון ויצמן למדע בשנת 1990. אחר כך עשה לימודי פוסט-דוקטורט באוניברסיטת סטנפורד ובמרכז מחקר של IBM. מחקריו עוסקים בתורת הסיבוכיות ותורת האוטומטים. בשנת 2001 זכה בפרס גדל על עבודתו בנושא משפט ה-PCP והשלכותיו באלגוריתמי קירוב. שמואל ספרא, באתר פרויקט הגנאלוגיה במתמטיקה שמואל ספרא, באתר dblp דף אישי באתר אוניברסיטת תל אביב Gödel Prize - 2001, European Association for Theoretical Computer Science (EATCS) ערך זה הוא קצרמר בנושא מדעי המחשב ובנושא ישראלים. אתם מוזמנים לתרום לוויקיפדיה ולהרחיב אותו.
אפרים זלמן שור

הרב אפרים זלמן שור (נפטר בכ"ח בתשרי ה'שצ"ד (1633)) היה מגדולי הרבנים בפולין. נודע כמחבר "תבואת שור" שהוא קיצור הבית יוסף וכראב"ד בריסק ולובלין. מצאצאי רבי יוסף בכור שור. אפרים זלמן נולד לרב נפתלי הירש שור שכיהן כראב"ד בריסק ולובלין, והיה מתלמידיו של הרמ"א ורבו של הב"ח. הרב אלכסנדר סנדר שור היה צאצא של אח אחר, הרב שמואל שור. אחיו היה הרב אברהם חיים שור. נשא לאישה בגיל 70 את מרת הנלי, בת הרב השר שאול וואהל, שהולידה לו את הרב יעקב שור שנודע כראב"ד בריסק. היא הייתה מיועדת בתחילה לרב אברהם יהושע השיל מקראקא שהיה אז בבריסק. אך הרב וואהל התנגד כי לא החשיב אז את רבי השיל לגדול כל כך, ואמר שבתו מיועדת לגדול יותר. אנשי בריסק כעסו על זה מאוד, וכמה מהם באו לפני מלך פולין שאשתו מתה באותו הזמן, ושבחו בפניו את היהודייה הבתולה בת השר החשוב. המלך נתן צו לחטוף אותה ולהביאה אליו. באותו הזמן היה ה"תבואת שור" רבה של בריסק ואביה פנה אליו וסיפר לו את השתלשלות העניינים וביקש ממנו למהר לשאתה לאישה וכך עשה הרב אפרים זלמן. בתחילה כיהן בראב"ד שברשין, ולאחר פטירת חותנו הרב שאול וואהל, נבחר לרבנות בריסק והקים שם ישיבה. ספרו הודפס בלובלין ה'שע"ה-ה'שע"ו. תשובות שלו נמצאות בשו"ת הב"ח סימן ק'; בשו"ת "פני יהושע", חלק אבן העזר, סימן ט"ו; ותשובות אחרות היו בכתב יד בידי הרב פנחס מיכאל גרויסלייט בתוך 'שו"ת "גאוני קדמאי"'. הרב גרויסלייט פרסם בספרו "דברי פנחס" חידושים מבנו של הרב אפרים זלמן, הרב יעקב. על מצבתו נחרת: "אראלים ומצוקים... פשטו ידם באיש האלוקים, רבנו וגאוננו נר ישראל, ראש גאולת ישראל..." ולמרגלותיו נחרת על המצבה: "הגאון הגדול נר ישראל מוהר"ר אפרים זצ"ל נקרא זלמן שור..." (בהמשך מצוין שהיה ראב"ד לובלין ומובא תאריך פטירתו). אפרים זלמן שור, תבואת שור, מהדורת לובלין 1615, באתר היברובוקס 'שור, ר' אפרים־זלמן', בתוך: דב ליפץ (מרכז המערכת), נתן גורן [ואחרים] (מערכת), יהדות ליטא, כרך ג, ספר א: "אישים", תל אביב: עם הספר, תשכ"ז, עמ' 97 (ספר יזכור לקהילת ליטא, בספריית העיר ניו יורק, תמונה 1295). הרב יחיאל דוב ולר, רבינו אפרים זלמן שור בעל תבואת שור (הראשון), זכור לאברהם (חולון), תשנ"ד-תשנ"ה, עמ' ס-עו, אתר כותר (הקישור אינו פעיל, אפריל 2014), חלק מופיע בארכיון האינטרנט פנחס קצנלנבוגן, יש מנחילין, ירושלים תשמ"ו, עמ' קמט, באתר היברובוקס שמואל זנוויל כהנא, ענף עץ אבות (זכרונות וסדר יוחסין למשפחות הורוביץ, היילפרין רפפורט, מרגליות, שור, קצנלנבוגן, ועוד), קרקוב תרס"ג, ערך מס' 65, עמ' 19–20, באתר היברובוקס אפרים זלמן מרגליות, מעלות היוחסין, לבוב תר"ס, עמ' מ', באתר היברובוקס באנציקלופדיה עברית תאריך הפטירה 1663
Marathon

Marathon (מרתון) הוא אלבום האולפן העשירי של להקת סנטנה. באלבום זה השתתף גם הזמר הסקוטי אלכס ליגרטווד. האלבום הגיע למקום ה-25 במצעד הבילבורד 200 של שנת 1979. הלהיט הבולט באלבום - "You Know That I Love You", הגיע אף הוא למקום ה-35 במצעד הבילבורד 100 של שנת 1980. קרלוס סנטנה - גיטרה ושירה אלכס ליגרטווד - שירה אלן פסקואה - קלידים כריס סולברג - גיטרה וקולות גרהם ליר - תופים ארמנדו פראזה - טימבלס ראול ראקוו - תופי קונגה מידע על האלבום Marathon באתר MusicBrainz מידע על האלבום Marathon באתר AllMusic האלבום Marathon באתר Discogs Marathon באתר Allmusic (באנגלית) Marathon באתר Amazon (באנגלית) Marathon באתר answers (באנגלית) allmusic האלבום במקום 25 במצעד הבילבורד allmusic‏ You Know That I Love You במקום 35 במצעד הבילבורד
Zebop!

Zebop! הוא אלבום האולפן האחד עשר של להקת סנטנה. האלבום יצא לשווקים באפריל 1981. האלבום הגיע למקום ה-9 במצעד הבילבורד 200 של שנת 1981. באלבום זה בלט הלהיט "Winning" שזכה במקום ה-17 במצעד הבילבורד 100 אותה שנה. קרלוס סנטנה - גיטרה, כלי הקשה, ושירה ריצ'רד בייקר - קלידים, פסנתר, וסינתיסייזר אלן פסקואה - קלידים ושירה כריס סולברג - גיטרה, קלידים, ושירה גרהם ליר - תופים ארמנדו פראזה - תופי בונגו, כלי הקשה, ושירה ראול ראקוו - תופי קונגה ושירה דייוויד מרגן - גיטרה בס אורסאס וילטו - טימבלס ושירה מידע על האלבום Zebop! באתר MusicBrainz מידע על האלבום Zebop! באתר AllMusic האלבום Zebop! באתר Discogs !Zebop באתר Allmusic (באנגלית) !Zebop באתר Amazon (באנגלית) !Zebop(הקישור אינו פעיל) באתר "music.aol" (באנגלית) Allmusic האלבום במקום ה-9 במצעד הבילבורד Allmusic הסינגלים הבולטים באלבום ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
שיניאווה

שיניאווה (ביידיש: שינאווא ובפולנית: Szeniawa[דרושה הבהרה] ויש הכותבים על פי היידיש שינובה) עיירה בפרובינציה פודקרפצקיה בגליציה, כיום בפולין. בעת כיבוש העיירה על ידי גרמניה במלחמת העולם השנייה הם הסבו את שם העיירה ל-Schoneforst. סמל העיר כולל כוכב משושה וחצי סהר. עיירה ממנה באו רבנים ידועי שם: הרב יחזקאל שרגא הלברשטאם - הרב משינאווה (הראשון) בנו של רבי חיים מצנז מייסד ששושלת צאנז הרב יקותיאל יהודה הלברשטאם - בנו הרב חיים אלעזר בינדיגר - רב העיר שנרצח בשואה. חתן הרב מנחם מנדל האדמו"ר מסטרופקוב הרב פנחס פרנקל תאומים (צוויג) בשנות השואה גטו שהוקם בעיירה שימש כמחנה מעבר ליהודי ירוסלב והסביבה. עד נובמבר 1942 חוסל הגטו שבעיירה, תוך רצח כ-1,800 יושביו, כאשר חלקם נרצחו ביער סמוך, וחלקם שולחו במספר משלוחים למחנה ההשמדה בלז'ץ. באביב 1944 שרפו הגרמנים את גופות הנרצחים בעיירה. חסידות שינאווא מדיה וקבצים בנושא שיניאווה בוויקישיתוף אתר האינטרנט הרשמי של שיניאווה שייניאווה (Sieniawa), באנציקלופדיה של הגטאות, באתר יד ושם שייניאווה באתר מרכז מורשת יהדות פולין "שיניאווה", באתר השטעטל הווירטואלי יולנטה קריימר, שיניאווה, אנציקלופדיה של המחנות והגטאות (כרך II, חלק A, עמ' 572–574), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) שיניוה (פשמישל, פולין), דף שער בספרייה הלאומית ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
יעקב שור (פלפולא חריפתא)

הרב יעקב שור (נפטר בתט"ו או תכ"ד) היה רב מפורסם בפולין בתקופתו שנודע כרבה של בריסק (היום ברוסיה הלבנה) ומחבר פילפלא חריפתא על מסכת סנהדרין. נולד לאביו הרב אפרים זלמן שור אב"ד בריסק ולובלין. מצאצאי רבי יוסף בכור שור. בתפקידו הרבני הראשון היה דיין בבית דינו של הרב אברהם בן רבי בנימין אהרן סלניק מחבר שו"ת "משאת בנימין". לאחר מכן נבחר להיות רבה של לוצק (היום באוקראינה), ובסוף ימיו נבחר לרבנות בריסק. תשובות שלו פורסמו ב"שו"ת הגאונים בתראי", סימנים מ"ה ומ"ו. בין התלמידים שהעמיד היה הרב ישעיה הלוי הורוביץ בעל ספר בית הלוי על כללי המיגו. ספרו פילפלא חריפתא נדפס בשנת תנ"ג. השאיר אחריו תשובות בכתב יד ונזכר בספרים כמו "בית הלל" על השו"ע סימן ת', וחלקת מחוקק סימן י"ז, סימן קטן ע"ח. חידושים שלו צורפו לספר "דברי פנחס" של הרב פנחס מיכאל גרויסלייט שבידו היו תשובות של אביו בכתב יד. חתנו הרב שאול בן הרב משה קצנלבוגן כיהן ברבנות בברודי, חלם ופינטשוב. שמואל זנוויל כהנא, ענף עץ אבות (זכרונות וסדר יוחסין למשפחות הורוביץ, היילפרין רפפורט, מרגליות, שור, קצנלנבוגן, ועוד), קרקוב תרס"ג, ערך מס' 64, עמ' 19. אז שתי העיירות היו בפולין. החלק הראשון של השו"ת יצא לראשונה בטורקה תקכ"ד (1764) בשם שאלות ותשובת הגאונים בתראי. בצ'רנוביץ תר"ך (1860) יצא בשם שאלות ותשובות מהגאונים בתראי ודפוס צילום של הדפסה זו יצא בירושלים תשכ"ט. אין מדובר במחבר השל"ה המפורסם יותר שאביו היה הרב אברהם הורוביץ, אלא ברב אחר שאביו היה הרב יעקב וספרו "בית הלוי" יצא בוונציה תכ"ו. מאת הרב הלל בן הרב נפתלי הרץ. הספר יצא בשנת תנ"א. ספר הזיכרון לקהילת פינטשוב עמודים 117-116.
טמרין לבן-רגל

טמרין לבן-רגל (שם מדעי: Saguinus leucopus) הוא מין של פרימט מסוג טמרין. טמרין זה אנדמי לקולומביה ונפוץ בצפון המדינה. מין זה מוגדר בסכנת הכחדה עקב פגיעה במקום תפוצתו. כמו שאר מיני הטמרין, הטמרין לבן-הרגל פעיל יום ושוכן עצים. צבעו של טמרין לבן-רגל הוא חום-כסוף, רגליו בצבע לבן כאשר לעיתים בעלי כתם אדמדם. זנבו בצבע חום בהיר, כאשר קצה זנבו לבן. פרצופו חלק מלבד מעט שיער על הראש ועל הלחיים. גובה הזכר 26.3 ס"מ ואורך זנבו 41 ס"מ. גובה הנקבה 25 ס"מ ואורך זנבה 40.5 ס"מ. משקל ממוצע 440 גרם. טמרין לבן-רגל, חי בקבוצות של עד 12 פרטים כאשר בדרך כלל קבוצה מכילה בין 3 ל-9 פרטים. טמרין זה כמו שאר מיני הטמרין אוכל חרקים, פירות ותפליטי עצים. מין זה של טמרין אנדמי לקולומביה ונפוץ בצפון המדינה ב-4 מחוזות (בוליבר, אנטיוקיה, קלדס וטולימה) בשטח כולל של 177 דונם ובצפיפות של 7 פרטים לק"מ2. תפוצתו מסתיימת בנהר קאוקה שם נפוץ טמרין לבן-קודקוד. מין זה נמצא בסכנת הכחדה עקב פגיעה במקום חיותו שנגרם מכריתת עצים בעקבות תיעוש מואץ שעובר אזור זה וכן בעקבות פתיחת הכביש המהיר בוגוטה-מדיין. כמו כן, צפיפות מין זה נמוכה מאוד באזור מיוער שנשאר ללא פרימטים אחרים. בעקבות זאת, אוכלוסיית מין זה פחתה ב-50% ב-3 דורות (18 שנה) ונמצאת בסכנת הכחדה. מדיה וקבצים בנושא טמרין לבן-רגל בוויקישיתוף טמרין לבן-רגל, באתר ITIS (באנגלית) טמרין לבן-רגל, באתר NCBI (באנגלית) טמרין לבן-רגל, באתר Animal Diversity Web (באנגלית) טמרין לבן-רגל, בבסיס הנתונים ARKive (באנגלית) טמרין לבן-רגל, באתר האנציקלופדיה של החיים (באנגלית) טמרין לבן-רגל, באתר GBIF (באנגלית) טמרין לבן-רגל באתר הרשימה האדומה של IUCN
נחשון כל יכול

נחשון כל יכול היא סדרת ספין אוף ישראלית המשודרת בערוץ הופ! החל משנת 2003, ומשמשת המשך לסדרה "דפנה ודודידו". לסדרה יש עונה אחת ו-78 פרקים באורך 7 ל-12 דקות. כמו כן, דמותו של נחשון מככבת גם ב"הופ! כיתה א'", בשתי עונות של "הקייטנה של הופ!" ובספיישל יום העצמאות של הערוץ לכבוד חגיגות ה-60 למדינת ישראל. וכן, גם במספר תשדירים לחיסכון במים, בפסטיגל 2006 ובמותק של פסטיבל בשנים 2008 - 2009. עלילת הסדרה מספרת על נחשון כל יכול, שפותר בעיות עם חבובה הפרח המדבר וויקטור הטלפון המדבר בעזרת השפה העברית. בסדרה "דפנה ודודידו", נחשון מופיע כנחשון המנחש. נחשון המנחש הוא בעל חנות אליה פונה דודידו על מנת לרכוש ממנה מוצרים שונים. בעקבות אי יכולתו המילולית של דודידו להסביר באיזה מוצר הוא מעוניין, צריך נחשון לנחש למה הוא מתכוון, כאשר דודידו מנחה אותו בתנועות "כן" ו-"לא". דבר זה מחקה את הקושי של הזאטוטים להתבטא במילים, והופך את התוכנית חביבה על ילדים בגילאים שונים. באחד הפרקים אף הופיע בביתם כשהם הפכו אותו לאוהל בדואי. ב"הופ כיתה א'" נחשון והכפפה מככבים בפינה שבה מלמדים את הצופים מילים ואותיות. ב"קייטנה של הופ" הוא מופיע בשתי עונות: "מא' ועד ת'", כנחשון המנחש לצד יעל דואני וכל הבובות של הערוץ ו"עברית שפה יפה" כשבה הוא נוסע עם המכונה המעופפת שלו שנקראת "אמבטוס" (שילוב של אמבטיה ומטוס), כשבעונה הזאת מככבים גם דודידו שעוזר לנחשון לאתר חרוזים למילים וסבתו של נחשון (אסף אשתר) שמגיבה בשיחת וידאו לדקלומים שאותם הוא מקריא. נחשון (אסף אשתר): הדמות הראשית בסדרה. בכל פרק נחשון נתקל בבעיה והצופים בבית עוזרים לו לפתור אותה. ויקטור (שמעון כהן): הטלפון הישנוני בביתו של נחשון. כל פעם שמצלצלים הוא תמיד עונה בעצמו. חבובה (שרון בר עזר): הפרח של נחשון. מייעצת לנחשון בעת צורך כפפת המחשבות (אסף אשתר): כפפה צהובה אותה מפעיל נחשון כדי לעוץ לו עצות. אתר האינטרנט הרשמי של נחשון כל יכול נחשון כל יכול, במיזם "אישים" לתיעוד היצירה הישראלית
ארז משולם

ארז משולם (נולד ב-23 באפריל 1964) הוא במאי תיאטרון, מחזאי, משורר ופעיל חברתי. מייסד "תיאטרון הכרכרה". משולם נולד בכפר שלם, ולו שישה אחים. ב-1988 ייסד את "תיאטרון הכרכרה", תיאטרון חברתי שהפקותיו נכתבות ומבוימות על ידי משולם. עד סוף 2010 יצר משולם 22 הצגות בתחומים חברתיים והצגות לילדים, וכן הרצאות בנושאים חברתיים ופרויקטים עבור נוער בסיכון, אסירים, לוקים בפיגור שכלי, ילדים חולי סרטן ומשפחותיהם ועוד. למשולם יש שלושה ילדים מאשתו הראשונה. 2016-הצגת בית ספר בן-גוריון "מתדלקים" 2016 - "גלות מאוחרת", סיפורי שואה מרגשים וסוחפים בהרמת הצגה מושלמת בתוך שבוע וחצי . 2010 - "לאן"; "מטרידה המחשבה"; "המילה החסרה" 2009 - "מרה הטיפה"; "מיתרים סדוקים"; "מדריך במים סוערים" 2008 - "אחותי"; "שוטר בקופסה"; "רואה דרכך" 2007 - "חלום של ירח"; "אגדת האגדות" 2006 - ההרצאות "מפגש מנהיגות" ו"מעגלים שקופים של כח" 2005 - "מיתרים סדוקים" בנושא נפגעי טרור; "פרפרים מלקטים צוף מגורדי שחקים" בנושא סמים; "ארנב מיץ גזר" - מחזמר לילדים; "ארובות בשמים" בנושא השואה והזהות היהודית 2004 - "מלכת היער" - מחזמר לילדים בהשראת הסיפור העץ הנדיב 2002 - "ליל העטלף" - הצגה בנושא אונס (מבוססת על סיפור אמיתי); "נסיכת השתיקה" - הצגה קומית לילדים; "אגדת השועלון הסקרן" - מחזמר לילדים, עם שירים מתוך הקובץ האנגלו-סכסי "סבתא אווזה" 2001 - "פסיפס" - הצגה עם קבוצת לוקים בפיגור שכלי, הוצגה ברחבי הארץ 2000 - "בעיניים יחפות" - תיאטרון שירה המשלב ג'אז, בלוז ורוק בנגינה ושירה חיה 1998 - "ההלצה" בנושא ילד חריג הגדל בתוך חברה רגילה 1991 - "שמלת גלולות" בנושא תהליך כניסה של אישה למעגל האלימות במשפחה ארז משולם, באתר תיאטרון הכרכרה תיאטרון הכרכרה, ערוץ היו-טיוב
אומוניה (כדורסל)

אומוניה (ביוונית: Ομόνοια) היא קבוצת כדורסל קפריסאית מהעיר ניקוסיה, המשחקת בליגת העל הקפריסאית. אומוניה היא חלק מאגודת הספורט אומוניה ניקוסיה. מאמנה הנוכחי הוא קיריאקוס אדאמו הקפריסאי. אומוניה משחקת בצבעים ירוק ולבן. אולמה הביתי הוא אולם אלפטרייה המכיל כ-6,800 מקומות. אומוניה נוסדה בשנת 1948, אך אף פעם לא זכתה באליפות או בגביע קפריסין. למרות זאת היא סיימה כמה פעמים במקום הראשון בסיום העונה הסדירה. בשנת 2003 היא הגיעה לגמר הגביע. ובעונות 2003/04, 2005/06 הגיעה הקבוצה עד לחצי גמר הגביע. הקבוצה השתתפה בגביע קוראץ' בעונות 1995/96, 1996/97. מדיה וקבצים בנושא אומוניה בוויקישיתוף אומוניה ניוז - אתר מידע אודות הקבוצה מידע על אומוניה באתר יורובאסקט